Anatole Collinet Makosso

Anatole Collinet Makosso (født 1965) er en kongolesisk politiker som har vært statsminister i Republikken Kongo (Kongo-Brazzaville) siden 12. mai 2021. Han har tidligere vært regjeringsmedlem fra 2011.

Biografi 
Makosso er opprinnelig lærer og født i Pointe-Noire, Kongos nest største by. På 1990-tallet ble han rådgiver for lederen av prefekturet Kouilou og ble senere leder for prefektens råd. Fra 1998 til 2011 var han rådgiver for president Denis Sassou Nguesso og samtidig leder for rådet til førstedame Antoinette Sassou Nguesso.

I 2010 tok han doktorgrad i jus ved Université Panthéon-Assas i Paris. Etter en mindre ommøblering i regjeringen ble han fra 17. august 2011 statsråd for ungdom og samfunnsbygging.

10. august 2015 ble Makossos ministerpost utvidet til også å omfatte grunnskole- og videregående utdanning. Etter at Denis Sassou Nguesso vant presidentvalget i mars 2016 ble Makossos ministerpost delt med Destinée Armelia Doukaga slik at Makosso beholdt ansvaret for grunnskole- og videregående utdanning.

Ved parlamentsvalget i juli 2017 stilte Makosso som kandidat fra det styrende partiet Parti congolais du travail (PCT) i  Loandjili-provinsen i Pointe-Noire. Han fikk 72% av stemmene og slo kandidaten Julien Makoundi-Tchibinda fra partiet Rassemblement pour la démocratie et le progrès social (RDPS) som tidligere hadde hatt dette mandatet.

14. mai 2021 ble han utnevnt til statsminister av republikkens president Denis Sassou Nguesso etter at den tidligere statsministeren Clément Mouamba trakk seg. Makosso kunngjorde sin regjering dagen etter.

Referanser 

  
Brazzavillekongolesiske politikere
Personer fra Pointe-Noire